3 gesondheidsgewoontes wat goed genoeg is - Goeie Huishouding
3 gesondheidsgewoontes wat goed genoeg is
Jy sal piekfyn wees as jy hierdie gesondheidsreëls effens buig
1. Jy drink slegs water wanneer jy dors is en nie agt glase per dag nie
Hoekom dit goed genoeg is: Kenners is nie seker wie met hierdie reël vorendag gekom het nie, aangesien die hoeveelheid water wat jy nodig het, afhang van faktore soos jou grootte, jou aktiwiteitsvlakke en jou dieet. Baie groente en vrugte is propvol water en as jy jou porsies daarvan inkry, kan jy dit ook by jou waterinname voeg. Dit is wel belangrik om gereeld water te drink, maar 2 liter per dag? Bog.
2. Jy gebruik bevogtiger met SBF15 in plaas van SBF30 of hoer
SBF 30 is steeds die beste manier om jouself teen die son te beskerm, maar ’n daaglikse vogroom met ingeboude SBF15 keer steeds sowat 93% van die UVB-strale wat kanker veroorsaak, sê dr. Amy Forman Taub, ’n dermatoloog van Chicago. As jy dus meestal bedags binnenshuis werk, behoort jy oukei te wees. As jy jou SBF na 30 verhoog, sal jy sowat 97% beskerming kry.
3. Jy verruil ontbyt vir ’n latte met afgeroomde melk
Ja, ontbyt is belangrik. Navorsing het al keer op keer bewys dat jy ’n gesonde gewig kan handhaaf deur in die oggend te eet, sê die geregistreerde dieetkundige Melissa Joy Dobbins. Maar as jou gewig reeds bestendig is en dat daar geen manier is wat jy gaan stilsit vir ontbyt nie, is ’n latte eintlik ’n skaflike opsie: Die laevet- of afgeroomde melk bevat proteïen én koolhidrate. Probeer net om ’n vroeë middagete te eet, sê Dobbins. As jy ’n paar kilogram wil afskud, kook ses eiers en plaas hulle in die yskas. Gryp dan een op pad werk toe. ’n Studie het getoon dat ’n proteïenryke ontbyt kan veroorsaak dat jy deur die res van die dag 1 600 minder kilojoules inneem.
20 huishoudelike gebruike vir koeksoda
Ai, daardie nederige boksie koeksoda wat agter in jou koskas versteek is ... as jy maar net geweet het watter...